text: Sve dok ste toliko ujedinjeni protiv jedne skupine, kao što je to u slučaju LGBT zajednice, ostat ćete čisti primjer stereotipnih primitivnih balkanaca. Komentari u smislu "ne smetaju meni pederi, ali neka to čine u svoja četiri zida" ili "čemu imaju oni paradirati? pa ni mi normalni ne paradiramo"... Kao prvo, ti ljudi ne "paradiraju". Oni se bore za prava koja su im oduzeta samim rođenjem jer su se rodili orijentiranima prema istom spolu. Zašto biste vi uopće "paradirali" kad kao heteroseksualna osoba imate sva prava ljudskog bića? Hoćete li vi izaći na ulicu, držeći se za ruke, poljubiti osobu s kojom ste u vezi i doživljavati psovke, prijeke poglede, prijetnje smrću pa na koncu i batine? To je također svojevrsna parada, razmetanje heteroseksualnošću! Radite to unutar svoja četiri zida! (sarkazam) Je li to bolest? Ne! Svi koji znaju i malo biologije neće se po ovim komentarima uopće truditi sramotiti nego će to ostaviti bijesnim čobanima koji ne znaju ni tipkovnicu koristiti. Homoseksualnost je prisutna od početka svijeta kao i u životinjskom svijetu. University of Oslo, rad na homoseksualnost kod životinja: https://matrixworldhr.com/2012/06/16/homoseksualnost-u-zivotinjskom-svijetu/ Homoseksualnost je, lako moguće, jednostavna varijacija u prirodi nužna za kontroliranje prenapučenosti (moje mišljenje). Trenutna populacija ljudskog roda prešla je 7,5 milijarde ljudi, mislim da nam razmnožavanje ide i više nego odlično te da nam gay populacija ne predstavlja nikakvu prepreku za nastavak vrste. Isto razmišljanje i ista mržnja je pratila i žene koje su "stvorene" da bi služile muškarcima (Eva je ipak po Bibliji nastala od Adamovog rebra) kao i crnce koji su stoljećima bili smatrani nižom vrstom od bijelaca. Mogla bih cijeli roman napisati, ali znam da većina primitivaca nema koncentraciju za pročitati sve, a kamoli razumijeti tako da stajem ovdje :) P.S. Čekam komentare gdje ću biti "uvrijeđena" da sam gay. Ne, nisam gay, samo zdravorazumna osoba. Ukoliko podržavam prava crnaca, znači li to da sam crnkinja? :P